Ons het geleer Amanda en Jazzmin, oftewel Monique, is ’n lesbiese couple. Dit was vir my baie om in te neem, maar ek het gelukkig bokswyn gehad, so ek was oukei ná twee glase.
Omkom van die bom is toe die volgende: Monique vlug Kuba toe en laat weet die cops waar Langley se lyk is. Die polisie besef Langley is net ’n paar dae dood en Amanda loop vry, want hoe kon sy hom vermoor het as sy in die tronk was?
Aggie sal met ’n klein troue tevrede moet wees, maar sy’s volgens die storie so skatryk dat sy anyway vir haar eie troue kan betaal.
Die way Amorey aantrek, is sy nou ’n voltydse prostituut en dame van die nag, maar sy verhuis ook sommer Stellenbosch toe waar sy haar daarop sal toespits om ’n geldjie onder die studentebevolking te verdien.
Hoekom sy soos ’n slet by haar farewell moes lyk, weet ek glad nie. Maar in iemand se kop het dit sin gemaak, so ons los dit.
Oor Mariaan se kleurvolle geskiedenis met haar eie padda kon sy nou nie juis oordeel nie. Sy vertroos toe maar die gebroke klonkie.
Lesedi loop die leefstylsentrum so stylish binne dat niemand sien hoe sy grinnik agter haar waterbottel nie. Sy was ’n vullis – reg genoeg om alles so haarfyn te beplan, maar sy het net die geleentheid geskep.